Prema čl. 17 Zakonu o zaštiti na radu, čl. 20 Statuta Osnovne škole „Vladimir Nazor“, a na prijedlog ravnateljice Gordane Krstulić Školski odbor OŠ „Vladimir Nazor“ na svojoj 43. sjednici održanoj dana 19.2. 2021. godine donosi:

**PROTOKOL O POSTUPANJU U SLUČAJU POTRESA**

Potres je iznenadna pojava kratkog trajanja (vrijeme djelovanja potresa izražava se u sekundama), u većini slučajeva s ponovljenim djelovanjem (o čemu treba voditi računa tijekom evakuacije i akcije spašavanja).

# PRIJE POTRESA

* Držati velike i teške predmete na nižim policama ili na podu.
* Dobro pričvrstiti visoke, plitke ormare te police, ogledala i okvire slika na zidove.
* Boce, staklo i druge lako lomljive predmete držati u niskim zatvorenim ormarićima. Brave će spriječiti ispadanje sadržaja iz ormara.
* Odrediti “sigurnija“ mjesta u svakoj prostoriji – npr. središte prostorije u učionici – koja će poslužiti kao zaklon za vrijeme potresa.
* Informirati se gdje se drži komplet prve pomoći.
* Preporuka je imati uz sebe mobilni telefon.
* Odrediti evakuacijska mjesta ( igralište, školski vrt).

# TIJEKOM POTRESA

* Obavezno ostati UNUTAR građevina dok traje potres i što kraćim putem doći do najbližeg

sigurnog mjesta.

* Zadržati prisebnost.
* Kratko uputiti učenike na način kako ste ih do sada naučili da se sagnu pod stol ili klupu te da

zaštite glavu i vrat rukama i okrenu se od prozora.

* Ako nema stolova, čučnuti uz nosivi zid i kutove prostorije gdje nema prozora niti stvari na zidovima ili pak u središte prostorije, uvijek štiteći glavu i vrat.
* Odmaknuti djecu od polica, staklenih stijena, pregradnih zidova, prozora.
* Ako su djeca vani odmaknuti se od objekata, ograda, visokog drveća, električnih stupova.
* Ako se nađete pod ruševinama:
	+ Ne paliti šibice ili upaljače. Kretanje smanjiti na minimum. Pokušati održati prisebnost i

smiriti učenike.

* + Uputiti učenike kako da prekriju usta dijelom odjeće.
	+ Lagano udarati po cijevima ili zidu kako bi vas spasioci mogli pronaći, ukoliko vam je pri ruci možete koristiti udaraljke, zvečke, zviždaljke i ostale instrumente (ne vikati ukoliko ne morate kako biste spriječili udisanje prašine)

# NAKON POTRESA

* Tehničko osoblje (kuharice, spremačice ili domari) prema rasporedu dežurstva otvara vrata

te pomaže učiteljima izvesti učenike izvan objekta.

* Učiteljikoji se zateknu u razredu u trenutku uzbune dužni su djecu izvesti iz škole najkraćim evakuacijskim putem na utvrđeno zborno mjesto vodeći računa da se povedu svi učenici.
* Učenici ne uzimaju stvari već u koloni napuštaju objekt.
* Doma***r*** isključuje električnu struju.
* Kuharice isključuju trošila i napuštaju objekt.
* Smjestiti se na mjesto evakuacije ( igralište , školski vrt) , biti spremni na naknadno podrhtavanje tla.
* Pokušati cijelo vrijeme održati prisebnost, provjeriti ima li ozlijeđenih i jesu li svi učenici izašli na

 evakuacijska mjesta.

* Ako je učenik ozlijeđen, postupiti prema protokolu o pružanju prve pomoći ozlijeđenom djetetu.
* Ako nisu svi učenici izašli, prebrojiti ih još jednom i uputiti se u objekt i provjeriti prostore – ne napustiti svoj razred bez osiguranog nadzora djece.
* Ako je zimsko razdoblje, prema procjeni situacije i trenutnog stanja, vratiti se naknadno po odjeću, obuću, ali voditi računa da se osobe ne zadržavaju dugo u prostoru i da uzmu osnovne i najnužnije stvari za obući učenike.
* Najsigurnije je ostati na otvorenom dok se ne utvrdi da li je građevina sigurna. Pratiti radijski

program ili vijesti na internetu kako biste čuli vijesti i upute nadležnih službi.

* Imati mobitel uz sebe kako bi bili dostupni članovima svog kolektiva, roditeljima

učenika i svojoj obitelji.

* Učenici se puštaju kući u dogovoru s roditeljima.
* Odgovorna osoba u trenutku potresa (ravnatelj) treba provjeriti sa svim učiteljima jesu li svi izašli iz objekta. Preporuča se zapisati naziv razreda i broj učenika kao i broj svih prisutnih zaposlenika škole (može se zapisati i u mobitel).

# PRIPREMNE PREVENTIVNE RADNJE ZA KOJE SU ODGOVORNI DJELATNICI ŠKOLE

* Provoditi redovite godišnje vježbe na razini cijele škole
* **UVIJEK** znati koje izlaze koristimo prema evakuacijskom planu/nacrtu, gdje stoje kutija prve

pomoći, gdje je zborno mjesto, svi izlazi i hodnici moraju biti prohodni i slobodni od stvari

* Primjereno razgovarati s djecom što je to potres i kako se ponašati ukoliko dođe do njega i vježbati postupak zaštite prilikom potresa u različitim situacijama i prostorima
* Pokazati djeci najsigurnije mjesto u prostoru, povremeno podsjećati i vježbati
* Voditi računa o učvršćivanju polica u zidove, teške i staklene stvari smjestiti na niske pozicije
* Evakuacijski planovi trebaju biti izloženi po objektima, treba revidirati svake godine popis zaduženih osoba za pružanje prve pomoći i ostalog vezanog uz sigurno spašavanje i zbrinjavanje, uz napomenu da se u slučaju potresa ili neke druge opasnosti uvijek prvo zbrinjavaju učenici i osobe zatečene u prostoru škole.

**PLAN PUTEVA EVAKUACIJE**

**Voditelji evakuacije:**

1. Gordana Krstulić, ravnateljica ( VODITELJICA EVAKUACIJE za 1. kat.,

 MJESTO EVAKUACIJE – školsko igralište )

1. Dinka Berislavić, logopedinja ( VODITELJICA EVAKUACIJE za prizemlje

 MJESTO EVAKUACIJE – travnjak kod sjenice )

**Znak za evakuaciju:** - 4 sekundi zvono + 2 sekunde pauza

* u slučaju nestanka struje zvonit će se ručnim zvonom

**Evakuacija prizemlja provodi se na četiri izlaza:**

1. putem hodnika preko hola i IZLAZA 1 ( glavni ulaz ) na školsko igralište ( MJESTO EVAKUACIJE 1)
* Učionica br.1
* Učionica br.2
* Učionica br. 6
* Učionica br. 7
* Učionica br.17
* Učionica br.18
1. putem hodnika na IZLAZ 3 prema sjenici na travnjak ( MJESTO EVAKUACIJE 2 )
* Učionica br.3
* Učionica br.4
* Učionica br.5
* kuhinja
1. putem hodnika na IZLAZ 2 uz sportsku dvoranu ( MJESTO EVAKUACIJE 1)

svlačionice,

knjižnica,

računovodstvo

1. direktni izlaz iz sportske dvorane preko kupališta na školsko igralište ( MJESTO EVAKUACIJE 1)

**Evakuacija s 1. kata**

1. Evakuacija s 1. kata moguća je putem stepeništa u prizemlje i preko hola i glavnog IZLAZA 1 ( glavni ulaz ) na školsko igralište ( MJESTO EVAKUACIJE 1)

Na IZLAZ 1 izlaze učenici i učitelji iz sljedećih učionica:

* Učionica br.8
* Učionica br.9
* Učionica br.10
* Učionica br.11
* Učionica br.12
* Učionica br.13
* Učionica br.14
* Učionica br.15
* Učionica br.16
* Zbornica

Ovaj Protokol stupa na snagu danom donošenja.

 Predsjednik Školskog odbora:

 Tomislav Grgurić

 Ravnateljica:

 Gordana Krstulić